*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*82. számú előterjesztés*

Bátaszék Város Önkormányzat Képviselő-testületének 2022. április 27-én

16 órakor megtartandó ülésére

Döntés a 2021-27-es időszakban megvalósítandó projektek listájának módosításáról

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**PG Bizottság: 2022. 04. 26. |

***Tisztelt Képviselő-testület!***

Bátaszék Város Önkormányzat Képviselő-testülete 309/2021.(XI.24.) önkormányzati határozatával fogadta el a 2021-27-es időszakban megvalósítandó projektekről szóló tájékoztatót. Egyben döntött a 2021-27-es időszakban megvalósítandó projektek prioritási sorrendjéről is. Itt 5-ös sorszámmal került rögzítésre a Bátaszék, Kövesd Horgász szabadidőközpont kialakítása, a hozzákapcsolódó infrastruktúra kiépítése.

A projekt megvalósításához ingatlanokat szükséges vásárolni. Vételi ajánlattal megkeresésre került a Wienerberger Téglaipari Zrt. Írásos válasz még nem érkezett az ajánlatunkkal kapcsolatban. Információk alapján nem prognosztizálható a tulajdonos döntésének időpontja.

A támogatási kérelem benyújtásának időtartama: 2022.03.30 - 2022.04.29.

A beadási határnapig nem várható az ingatlan eladásával kapcsolatos döntés meghozatala, így a támogatási kérelem, illetve a projekt költségvetése sem készíthető el.

Javasoljuk a Bátaszék, Kövesd Horgász szabadidőközpont kialakítása, a hozzákapcsolódó infrastruktúra kiépítése projekt elem törlését a projekt listáról.

**H a t á r o z a t i j a v a s l a t :**

**a 309/2021.(XI.24.) önkormányzati határozata módosítására**

Bátaszék Város Önkormányzatának Képviselő-testülete

1. a 309/2021.(XI.24.) önkormányzati határozat b) pontja helyébe a következő rendelkezés lép

„b) a 2021-27-es időszakban megvalósítandó projektek prioritási sorrendjét

1. Szociális alapszolgáltatások fejlesztése Bátaszéken

2. Közétkeztetési célt szolgáló konyha korszerűsítése

3. Bátaszék város úthálózatának fejlesztése

4. Az agrárlogisztikai központ üzemeltethetőségét elősegítő eszközbeszerzés

5. Rekultivált hulladéklerakó lezárása

6. Illegális hulladéklerakó felszámolása

7. Inkubátorház építése

8. Iparterület fejlesztése II. ütem

9. Bátaszék Tanuszoda gazdaságélénkítő sportolási infrastruktúra-fejlesztése

10. Autóbusz-forduló és kiszolgáló épületek létesítése

11. Alsónyék-Bátaszék-Báta kerékpárút kiépítése

12. Bátaszék, Mozi tér és környéke csapadékvíz elvezetése

13. Kerékpáros közlekedésfejlesztés Bátaszéken 56-os főközlekedési út mellett a hiányzó szakaszokon

határozza meg,”

b) a 309/2021.(XI.24.) önkormányzati határozat c) pontja helyébe a következő rendelkezés lép

„c) felkéri a Bátaszéki Közös Önkormányzati Hivatal jegyzőjét az 1., 2., 3., 4., 5., 6., számú projektek előkészítésének megkezdésére.”

*Határidő:* folyamatos

*Felelős:* Kondriczné dr. Varga Erzsébet jegyző

 (az előkészítési munkák megkezdéséért)

*Határozatról értesül:*

Bátaszéki KÖH városüzemeltetési iroda

irattár